Μητροπολίτης πρώην Χαλκηδόνος Αθανάσιος

Ο Αθανάσιος Παπάς (Χαλκηδόνα, 22 Μαρτίου 1936) είναι Μητροπολίτης πρώην Χαλκηδόνος του Οικουμενικού Πατριαρχείου.

Σπούδασε στη Θεολογική Σχολή της Χάλκης (1959) και μετεκπαιδεύτηκε στο πανεπιστήμιο του Μονάχου, του οποίου και αναγορεύτηκε διδάκτορας φιλοσοφίας το 1965. Διετέλεσε καθηγητής της Θεολογικής Σχολής Χάλκης στην έδρα της χριστιανικής αρχαιολογίας και τέχνης, ενώ έχει σπουδάσει και βυζαντινή αγιογραφία.

Το 1959 χειροτονήθηκε διάκονος και το 1972 πρεσβύτερος το ίδιο έτος εξελέγη επίσκοπος Ελενουπόλεως, το 1976 προήχθη σε μητροπολίτη Ελενουπόλεως και το 1990 εξελέγη μητροπολίτης Ηλιουπόλεως και Θείρων.

Διετέλεσε μέλος της Ιεράς Συνόδου Οικουμενικού Πατριαρχείου και συμμετείχε στις συνοδικές επιτροπές: διορθόδοξων ζητημάτων, ιδρυμάτων του θρόνου στο εξωτερικό (πρόεδρος), διαχριστιανικών ζητημάτων (πρόεδρος), του διαλόγου με τη Ρωμαιοκαθολική Εκκλησία, θεολογικών μελετών, Αγίου Όρους (πρόεδρος) κ.ά. ενώ υπήρξε και μέλος της κεντρικής επιτροπής του Παγκοσμίου Συμβουλίου Εκκλησιών και πρόεδρος του Ιδρύματος Πατερικών Μελετών.

Στις 21 Μαρτίου 2008 η Ιερά Σύνοδος του Οικουμενικού Πατριαρχείου τον εξέλεξε Μητροπολίτη Γέρων Χαλκηδόνος. Στις 16 Φεβρουαρίου 2021 τον κήρυξε έκπτωτο για απείθεια και ασέβεια και τον κατέταξε μεταξύ των σχολαζόντων Ιεραρχών του Θρόνου ως Μητροπολίτη πρώην Χαλκηδόνος.

Παραπομπές

Αθανασιος Παπας
Αθανασιος Παπας